《赋得荆轲诗》
南北朝·周弘直

荆卿欲报燕，衔恩弃百年。市中倾别酒，水上击离弦。

匕首光凌日，长虹气烛天。留言与宋意，悲歌非自怜。

作者简介：（500—575）南朝陈汝南安成人，字思方。周弘让弟。起家梁太学博士，封湘滨县侯。仕梁官至昌州刺史。入陈，文帝天嘉中，历国子博士、尚书左丞、秘书监，掌国史。位至太常卿、光禄大夫。性方雅敦厚。